Harald Hardråde ventet med å angripe og holdt hæren i ro til svenskene var nederst i bakken. Da stormet den norske fylkingen ned mot svenskene, som ble overveldet og spredt. Etter harde kamper gikk den svenske slagordenen i oppløsning. De svenske merkene ble tatt sammen med et stort krigsbytte, og svenskene flyktet. Nordmennene fulgte ikke etter svenskene fordi det snart var mørkt og en forfølgelse inn i skogene var utilrådelig.